ଭୁବନେଶ୍ୱର, ଜାନୁଆରୀ ୨୧(ଲୋକାଲ ୱାୟାର): ବନ୍ୟଜନ୍ତୁ ପ୍ରେମୀଙ୍କ ପାଇଁ ଖୁସି ଖବର । ଶିମିଳିପାଳ ବ୍ୟାଘ୍ର ସଂରକ୍ଷଣ ପ୍ରକଳ୍ପ ମଧ୍ୟରେ କୁମ୍ଭୀର ସଂଖ୍ୟା ବୃଦ୍ଧି ପାଇଛି ।
ଯାହାକି ଏବେ ୮୭ରେ ପହଞ୍ଚିଛି ବୋଲି ଶିମିଳିପାଳ ବ୍ୟାଘ୍ର ସଂରକ୍ଷଣ ପ୍ରକଳ୍ପର ଉପ ନିର୍ଦେଶକ ଯାଜ୍ଞଦତ୍ତ ପତି ସୂଚନା ଦେଇଛନ୍ତି ।
ଜାନୁୟାରୀ ୯ ରୁ ୧୧ ତାରିଖ ଯାଏଁ ଶିମିଳିପାଳ ଓ ଏହାର ଆଖପାଖ ଅଞ୍ଚଳରେ କୁମ୍ଭୀର ଗଣନା କାର୍ଯ୍ୟକ୍ରମ ଚାଲିଥିବା ବେଳେ ଏହି ସଂଖ୍ୟା ୮୧ରୁ ୮୭ରେ ପହଞ୍ଚିଛି ।
କୁମ୍ଭୀର ଗଣନା କାର୍ଯ୍ୟକ୍ରମ ଶିମିଳିପାଳ ବନାଞ୍ଚଳ ଅଧୀନରେ ଥିବା ଦେଓ ବନ୍ଧ, ଏହାର ପୂର୍ବ ଓ ପଶ୍ଚିମ ନାଳ, ଖଡକେଇ, ବୁଢ଼ାବଳଙ୍ଗ, ରାମତୀର୍ଥ, ଖଇରି ବନ୍ଧନ ଓ ଥାକଥାକି ଆଦି ଅଞ୍ଚଳରେ କରାଯାଇଥିଲା ।
ଦେଓବନ୍ଧ ସ୍ଥିତ ପଶ୍ଚିମ ନାଳରୁ ବନ ବିଭାଗକୁ ୬୩ଟି କୁମ୍ଭୀର ମିଳିଥିବା ବେଳେ ଖଇରିରୁ ୭ଟି, ଦେଓବନ୍ଧର ପୂର୍ବ ପଟ ନାଳରୁ ୪ଟି, ଖଡକେଇରୁ ୩ଟି, ବୁଢ଼ାବଳଙ୍ଗରୁ ୨ଟି, ଥକଥକିରୁ ଗୋଟିଏ ଓ କୁମ୍ଭୀର ପ୍ରଜନନ କେନ୍ଦ୍ର ରାମତୀର୍ଥ ଅଞ୍ଚଳରୁ ୭ଟି କୁମ୍ଭୀରକୁ ଗଢ଼ନା କରାଯାଇଛି ।
୨୦୨୦ ମସିହାରେ ଦେଓବନ୍ଧ ପଶ୍ଚିମ ପଟ ନାଳରୁ ବନ ବିଭାଗ ୫୭ଟି କୁମ୍ଭୀର ଗଣନା କରିଥିବା ବେଳେ ଚଳିତ ବର୍ଷ ଏହା ବୃଦ୍ଧି ପାଇ ୬୩ରେ ପହଞ୍ଚିଛି ।
ପରବର୍ତ୍ତୀ ସମୟରେ ରାଜ୍ୟ ସରକାର ରାମତୀର୍ଥ ନିକଟରେ ଏମାନଙ୍କ ସଂରକ୍ଷଣ ଓ ପ୍ରଜନନ ପାଇଁ ଏକ କେନ୍ଦ୍ର ସ୍ଥାପନ କରିଥିଲେ ।
ବର୍ତ୍ତମାନ ସୁଦ୍ଧା ୭୦୦ କୁମ୍ଭୀରଙ୍କୁ ଦେଓ ବନ୍ଧ ସ୍ଥିତ ଦକ୍ଷିଣ ଓ ପୂର୍ବ ନାଳ, ଖଇରି, ବୁଢ଼ାବଳଙ୍ଗ ଓ ପଳପଳା ନଦୀରେ ଛଡ଼ାଯାଇଛି ।
